Brežice, oktober 2021

**POVABILO K ODDAJI PONUDBE**

**Predmet naročila: Izvedba nadstrešnice vhoda za uslužbence**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun.

**Vrsta postopka:** naročilo pod mejno vrednostjo uporabe ZJN-3 (»evidenčno naročilo«)

# NAVODILA PONUDNIKOM

# POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 – ZZUOOP, 199/20 – ZIUOPDVE, 15/21 – ZDUOP in 112/21 – ZNUPZ; v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. »evidenčno naročilo«).

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo sledeči dokumenti:

1. Navodila ponudnikom
2. Obrazec »Menična izjava«
3. Obrazec »Izjava o udeležbi v lastništvu ponudnika in o povezanih družbah«
4. Obrazec »Izjava o odsotnosti osebnih povezav«
5. Obrazec »Ponudba«
6. Osnutek Pogodbe
7. Popis del

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do **15.10.2021**, na elektronski naslov drazen.levojevic@zd-brezice.si.

# PREDMET JAVNEGA NAROČILA

Predmet javnega naročila gradnje so razna gradbeno-obrtniška in inštalacijska dela za izvedbo nadstrešnice vhoda za uslužbence v Zdravstvenem domu Brežice. Podrobnejša specifikacija predmeta naročila je razvidna iz Popisa del, osnutka Pogodbe in drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo.

Naročnik ima za naročilo zagotovljena sredstva v skladu s finančnim načrtom. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba **prispeti k naročniku do poteka roka za oddajo ponudb (tj. datuma in ure),** v nasprotnem primeru bo zavrnjena kot nepravočasna. Papirna ponudba mora biti naročniku dostavljena v zapečateni ovojnici, opremljeni z nazivom ponudnika in nazivom naročila.

Ponudba se šteje za pravočasno, če jo naročnik **prejme najkasneje do 22.10.2021 do 10:00 ure.** Po poteku roka za oddajo ponudb ponudbe ne bo več mogoče oddati.

# POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega naročila, in mora imeti vsa potrebna dovoljenja za izpolnitev predmeta naročila.
2. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:

* **Izpolnjen obrazec »Ponudba«**.

# FINANČNO ZAVAROVANJE

Pogodba bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti in za odpravo napak v garancijskem roku, skladno s to točko razpisne dokumentacije. Izbrani ponudnik bo moral skupaj s podpisom Pogodbe o izvedbi nadstrešnice vhoda za uslužbence v Zdravstvenem domu Brežice naročniku predložiti originalno podpisano in žigosano bianko menico v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menice.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do višine 10% od skupne vrednosti pogodbe z DDV, do vključno dneva primopredaje, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe roka za dokončanje del ali vrednosti predmeta naročila.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči do višine 5% od skupne vrednosti pogodbe z DDV, do vključno zadnjega dne (najdaljšega) garancijskega roka, če:

* izvajalec v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma izvajalec, ali ki bi jih moral imeti skladno s svojo naravo,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.

# PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti sledečo dokumentacijo:

1. Obrazec »Ponudba«
2. Obrazec Menična izjava
3. Obrazec »Izjava o udeležbi v lastništvu ponudnika in o povezanih družbah«
4. Obrazec »Izjava o odsotnosti osebnih povezav«
5. Osnutek Pogodbe
6. Popis del

Ponudba mora biti veljavna do vključno dne 31.1.2022.

Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# ODLOČITEV O JAVNEM NAROČILU IN SKLENITEV POGODBE

Odločitev o javnem naročilu bo naročnik sporočil ponudniku na elektronski naslov, ki ga ponudnik navede na obrazcu »Ponudba«.

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora osnutek pogodbe **na mestih, kjer je to predvideno, izpolniti z manjkajočimi podatki.** Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

# PONUDBA

Ponudnik:

|  |  |
| --- | --- |
| Polni naziv |  |
| Naslov |  |
| Davčna št. oziroma ID št. za DDV |  |
| Telefon |  |
| Elektronski naslov |  |
| Odgovorna oseba za podpis ponudbe in pogodbe |  |

V postopku oddaje javnega naročila »Izvedba nadstrešnice vhoda za uslužbence« naročnika Zdravstveni dom Brežice podajamo sledečo ponudbo, veljavno do vključno dne 31.1.2022, skladno z razpisno dokumentacijo javnega naročila in veljavnimi predpisi.

|  |
| --- |
| Skupna ponudbena cena skladno s Popisom del znaša: |
| Skupna ponudbena cena v EUR brez DDV |  |
| DDV \_\_\_\_\_\_ % |  |
| Skupna ponudbena cena v EUR z DDV |  |

Pod kazensko in materialno odgovornostjo izjavljamo, da:

* smo registrirani za opravljanje dejavnosti, ki je predmet tega javnega naročila, in imamo vsa potrebna dovoljenja za izpolnitev predmeta naročila;
* razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
* bomo naročilo izpolnili na način in pod pogoji, kot so navedeni v razpisni dokumentaciji in pogodbi;
* so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Izvedba nadstrešnice vhoda za uslužbence«, naročnika Zdravstveni dom Brežice, izjavljamo, da pooblaščamo naročnika Zdravstveni dom Brežice, Černelčeva cesta 8, 8250 Brežice, da izpolni v vseh neizpolnjenih delih, vključno s pripisom »brez protesta«, podpisano in žigosano bianko menico za dobro izvedbo pogodbenih obveznosti in za odpravo napak v garancijskem roku, ki jo bomo predložili naročniku v primeru sklenitve Pogodbe o izvedbi nadstrešnice vhoda za uslužbence v Zdravstvenem domu Brežice. Ta menična izjava je veljavna do vključno zadnjega dne (najdaljšega) garancijskega roka po Pogodbi.

Naročnik lahko bianko menico do vključno dneva primopredaje izpolni in unovči do višine 10% od skupne vrednosti pogodbe z DDV, kar znaša: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. izvajalec odstopi od pogodbe brez utemeljenega razloga, ki bi izviral iz sfere naročnika; ali
5. naročnik odstopi od pogodbe iz utemeljenega razloga, ki izvira iz sfere izvajalca; ali
6. izvajalec naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika; ali
7. izvajalec naročniku poda zavajajoče ali lažne izjave, podatke oziroma dokumente; ali
8. izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe roka za dokončanje del ali vrednosti predmeta naročila.

Naročnik lahko bianko menico do vključno zadnjega dne (najdaljšega) garancijskega roka izpolni in unovči do višine 5% od skupne vrednosti pogodbe z DDV, kar znaša: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR, v primerih, če:

1. izvajalec v garancijskem obdobju ne odpravi v celoti, ustrezno in v določenih rokih vseh notificiranih napak,
2. izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma izvajalec, ali ki bi jih moral imeti skladno s svojo naravo,
3. izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.

S to izjavo tudi pooblaščamo naročnika, da predloži izpolnjeno menico v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. V času oddaje ponudbe imamo odprte sledeče transakcijske račune:

* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_;
* TRR št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri: \_\_\_\_\_\_\_\_\_\_\_\_\_\_\_\_\_\_\_\_\_\_\_.

Zgornje pooblastilo naročniku ter nalog za plačilo oziroma pooblastilo poslovni banki oziroma drugi osebi, ki vodi naš transakcijski račun, se poleg zgoraj navedenih računov nanaša tudi na transakcijske račune, ki jih odpremo po oddajo ponudbe, ne glede na to, da v predmetni izjavi niso izrecno navedeni. Menični znesek se nakaže na transakcijski račun naročnika, št. SI56 0120 9603 0279 537, odprt pri Banki Slovenije Ljubljana.

*Gospodarski subjekt lahko obrazec po potrebi razširi z navedbami dodatnih TRR računov.*

Datum: \_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Izvedba nadstrešnice vhoda za uslužbence« naročnika Zdravstveni dom Brežice podajamo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Izvedba nadstrešnice vhoda za uslužbence«, naročnika Zdravstveni dom Brežice, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni/nisem povezan s funkcionarjem naročnika in po mojem vedenju ni/nisem povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O IZVEDBI NADSTREŠNICE VHODA ZA USLUŽBENCE V ZDRAVSTVENEM DOMU BREŽICE

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018; v nadaljevanju tudi: ZJN-3) izvedel postopek oddaje evidenčnega javnega naročila »Izvedba nadstrešnice vhoda za uslužbence«;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo določila pogodbe.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo gradbeno-obrtniška in inštalacijska dela, potrebna za izvedbo nadstrešnice vhoda za uslužbence na objektu Zdravstvenega doma Brežice, na naslovu Černelčeva cesta 8, 8250 Brežice, skladno s Popisom del, ki je priloga in sestavni del te pogodbe.

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili gradbene in druge stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo del.

Naročnik si pridržuje pravico, da zmanjša obseg predmeta pogodbe.

* 1. **člen**

**(pogodbena vrednost)**

Pogodbena vrednost za izvedbo del iz 2. člena pogodbe znaša:

|  |  |
| --- | --- |
| Skupna pogodbena cena brez DDV: |  EUR |
| DDV \_\_\_\_\_\_ % |  EUR |
| Skupna pogodbena cena z DDV: |  EUR |

Skupna pogodbena cena v EUR brez DDV z besedo:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Podrobnejše cene (vključno s cenami na enoto mere) in količine so opredeljene v Popisu del, ki je priloga in sestavni del te pogodbe.

Pogodbeni stranki se dogovorita, da se dela in material, potreben za izvedbo pogodbenih del, obračunajo po načelu »ključ v roke«. Cene so fiksne in nespremenljive ves čas veljavnosti pogodbe.

Pogodbena cena zajema vse popuste in stroške, potrebne za izvedbo del (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenimi ceni, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Opravljena dela po tej pogodbi izvajalec obračuna naročniku z izstavitvijo računa, ki ga naročniku dostavi v elektronski obliki (e-račun). Izvajalec izstavi naročniku račun v roku 8 dni po uspešnem pregledu in prevzemu izvedenih del.

Naročnik plača nesporni del pravilno izstavljenega računa v roku 60 dni od dneva njegovega prejema, kolikor veljavni predpisi ne določajo drugače. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvedbo aktivnosti, potrebnih za ustrezno in pravočasno izpolnitev pogodbe pričel takoj po sklenitvi pogodbe, vsa dela pa bo dokončal oziroma opravil najkasneje v roku 90 dni od sklenitve pogodbe.

V primeru nastopa nepredvidljivih in neodvrnljivih okoliščin, ki bi izvajalcu onemogočale izpolnitev obveznosti v navedenem roku, se lahko ta rok podaljša s sporazumom pogodbenih strank, vendar največ za čas trajanja takih okoliščin. Izvajalec je dolžan naročnika o nastopu takih okoliščin nemudoma obvestiti, sicer se nanje ni upravičen sklicevati.

Pogodbeni stranki ugotavljata, da je ta pogodba sklenjena v okoliščinah širjenja virusa SARS-CoV-2, skladno s čimer kakršni koli razlogi, ki bi izhajali iz navedene okoliščine, razen ukrepov oblasti, niso nepredvidljivi, in ne morejo predstavljati utemeljenega razloga za neizpolnitev oziroma nepravočasno izpolnitev pogodbenih obveznosti.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + izvajati dela na način, da je čim manj ovirana oziroma motena dejavnost naročnika;
	+ izvajati dela le z zdravim delovnim osebjem, ki mora v celoti spoštovati ukrepe za preprečevanje širjenja nalezljivih bolezni, določene z veljavnimi predpisi in s strani naročnika;
	+ svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka ter pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ pooblaščenim predstavnikom naročnika omogočiti vpogled v izvajanje pogodbenih del in upoštevati njihova utemeljena navodila;
	+ sproti popravljati in dopolnjevati način izvedbe del, v kolikor naročnik ugotovi oziroma se izkaže, da je izvajalčev način izvajanja del pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe;
	+ po izvedbi vseh del prostore, ki so predmet izvedbe GOI del, in morebitne druge prostore, kjer je to potrebno, počistiti ter odstraniti in odpeljati vso odpadno embalažo oziroma material, nastal pri izvajanju del, iz objekta naročnika oziroma njegove okolice;
	+ ob prevzemu izvedenih del naročniku izročiti vse listine o vgrajenih materialih in opremi, vsa potrebna navodila za uporabo oziroma vzdrževanje ter druge listine (certifikate, ateste, potrdila ipd. – kolikor obstojijo oziroma so zahtevani skladno z veljavnimi predpisi).
	1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ izvajalcu zagotoviti sledeče priključke, potrebne za izpolnitev pogodbe: električna energija, voda, kanalizacija;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti izvajalcu vse morebitne nejasnosti v obsegu in vsebini pogodbenih del;
	+ pooblaščenim osebam izvajalca omogočiti nemoten dostop do lokacije izvedbe GOI del, v časovnem okviru, ki ga dogovorita stranki sporazumno;
	+ izvajalcu plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti in za odpravo napak v garancijskem roku)**

Izvajalec mora skupaj s podpisom te pogodbe naročniku predložiti originalno podpisano in žigosano bianko menico za dobro izvedbo pogodbenih obveznosti in za odpravo napak v garancijskem roku, v papirni obliki. Pogodbeni stranki ugotavljata, da je izvajalec naročniku že predložil menično izjavo s pooblastilom za izpolnitev take menice, s katero je naročnika za primer izpolnitve katere od spodaj navedenih okoliščin pooblasti za izpolnitev bianko menice.

Če se spremeni rok izvedbe, vrednost predmeta naročila ali garancijski rok, mora izvajalec temu ustrezno spremeniti, podaljšati oziroma nadomestiti menično izjavo za dobro izvedbo pogodbenih obveznosti in za odpravo napak v garancijskem roku. V primeru, ko naročnik unovči bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti oziromaodprave napak v garancijskem roku.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik izpolni in unovči do višine 10% od skupne vrednosti pogodbe z DDV, do vključno dneva prevzema oziroma primopredaje, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe roka za dokončanje del ali vrednosti predmeta naročila.

Finančno zavarovanje lahko v delu, ki se nanaša na dobro izvedbo pogodbenih obveznosti, naročnik unovči do vključno dneva primopredaje tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

Finančno zavarovanje lahko v delu, ki se nanaša na odpravo napak v garancijskem roku, naročnik izpolni in unovči do višine 5% od skupne vrednosti pogodbe z DDV, do vključno zadnjega dne (najdaljšega) garancijskega roka po tej pogodbi, če:

* izvajalec v garancijskem obdobju ne odpravi v celoti, ustrezno in v določenih rokih vseh notificiranih napak,
* izvedeni predmet naročila nima lastnosti, značilnosti, kakovosti ali certifikacij, h katerim se je zavezal ponudnik oziroma izvajalec, ali ki bi jih moral imeti skladno s svojo naravo,
* izvajalec naročniku skladno z njegovim pozivom ne izroči novega, podaljšanega oziroma spremenjenega finančnega zavarovanja, ki bi bilo potrebno zaradi spremembe garancijskega roka.
	1. **člen**

**(pregled in prevzem izvedenih del)**

Ob dokončanju vseh pogodbenih del po tej pogodbi naročnik pregleda izvedena dela. Na pregledu izvedenih del so prisotni predstavniki obeh strank, pri čemer se ugotovitve naročnika v primeru odkritih napak ali nepravilnosti zapisniško zabeležijo. V primeru, da se na pregledu odkrijejo napake, se pogodbena dela ne štejejo za dokončana in jih naročnik ne prevzame. V kolikor izvedeni predmet naročila nima očitnih napak, se prevzem opravi.

Morebitne napake, ugotovljene na pregledu ali v garancijskem obdobju, je dolžan izvajalec na poziv naročnika brezplačno odpraviti v sorazmernem roku, ki ga določi naročnik, upoštevajoč resnost napake, njene posledice za uporabo nadstreška oziroma objekta ter aktivnosti, potrebne za odpravo napake. Če izvajalec ne odpravi napak v tako določenem roku, jih je upravičen odpraviti naročnik na stroške izvajalca, s pribitkom 5% za kritje manipulativnih stroškov. Izvajalec naročniku v vsakem primeru odgovarja za nastalo škodo zaradi napak na izvedenem predmetu naročila oziroma zaradi nemožnosti pravočasnega prevzema.

Izvajalec nudi sledeče garancijske roke za izvedena dela (šteto od izročitve in prevzema del):

* za vsa razpisana gradbena, obrtniška in inštalacijska dela, vključno z materiali: 5 let;
* za vgrajeno opremo: enaki garancijski roki, kot jih nudijo dobavitelji izvajalcu, vendar najmanj 2 leti.
	1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Dražen Levojević.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 9. člena pogodbe ali če izvajalec drugače huje krši določila te pogodbe.

* 1. **člen**

**(pogodbena kazen)**

Če izvajalec zamuja z izpolnitvijo končnega roka za izpolnitev pogodbe iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) celotne pogodbene vrednosti (brez DDV) za vsak dan zamude, vendar ne več, kot 10% celotne pogodbene vrednosti (brez DDV).

Pogodbeni stranki se strinjata, da v primeru izvajalčeve zamude z izpolnitvijo naročniku ob sprejemu izpolnitve ni treba posebej obvestiti izvajalca o pridržanju pravice do obračuna pogodbene kazni, temveč lahko pogodbeno kazen izvajalcu zaračuna v skladu z določili te pogodbe na podlagi zamude brez obvestila.

Če izvajalec svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti in v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti.

Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema. Izvajalec se strinja, da lahko naročnik terjatev iz naslova zaračunane pogodbe kazni pobota z morebitnimi finančnimi obveznostmi naročnika do izvajalca po tej pogodbi.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke, ki bi se nahajali na aparatih v času vzdrževanja, varovali in obdelovali v skladu z določili Zakona o varstvu osebnih podatkov (Uradni list RS, št. 94/2007) in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku bianko menico za dobro izvedbo pogodbenih obveznosti in za odpravo napak v garancijskem roku.

Ta pogodba je sklenjena za določen čas in velja do njene izpolnitve. Pogodba je izpolnjena, ko potečejo garancijski roki in so odpravljene vse morebitne napake, ki bi bile ugotovljene v garancijskih rokih.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_